גמר גביע המדינה בכדורגל 2009

גמר גביע המדינה בכדורגל 2009 התקיים באצטדיון רמת גן ברמת גן ב-26 במאי 2009, ובו נקבע כי מחזיקת גביע המדינה בכדורגל 2008/2009 היא בית"ר ירושלים, שניצחה במשחק את מכבי חיפה בתוצאה 2–1. הייתה זו המהדורה ה-71 של גביע המדינה, וה-56 מאז קום המדינה.

בית"ר ירושלים, זכתה בגביע המדינה ה-7 בתולדותיה, לאחר 5 משחקים במפעל ו-5 ניצחונות ב-90 דקות, ומאזן שערים של 12–6, ממוצע של 2.4 שער למשחק. בית״ר חזרה למעמד הגמר בפעם העשירית, ובפעם השנייה ברציפות לאחר זכייתה בעונה שעברה, אז ניצחה את הפועל תל אביב 5–4 בדו-קרב פנדלים, והשלימה דאבל לראשונה בתולדותיה.

מנגד, מכבי חיפה העפילה לגמר ה-13 בתולדותיה (מאז קום המדינה), וחזרה למעמד זה לראשונה מאז הגמר בעונת 2001/2002 אז הפסידה למכבי תל אביב 4-5 בדו-קרב פנדלים, ואחרי שלא זכתה בתואר מאז עונת 1997/1998, אז ניצחה את הפועל ירושלים 2–0 בהארכה.

 הדרך אל הגמר 
בית"ר ירושליםסיבובמכבי חיפהיריבהתוצאהתוצאהיריבהעירוני קריית שמונה4–332 האחרונות1–0 (ה)הפועל רמת-גןהפועל עכו2–0שמינית הגמר1–1 (2–1 פ)הפועל תל אביבהפועל כפר סבא2–1רבע הגמר4–0מכבי אחי נצרתהכח עמידר רמת גן2–1חצי הגמר1–1 (5–4 פ)מכבי נתניה

 סיכום מהלכי המשחק 
 מחצית ראשונה 
בדקה ה-8, שחקן מכבי חיפה יניב קטן פרץ ממרכז המגרש והעביר כדור שמאלה לליאור רפאלוב, שניסה לעבור ובעט לרשת החיצונית של שוער בית"ר טברטקו קאלה.

בדקה ה-11 שחקן בית"ר, עמית בן שושן בעט כדור למרכז השער, שוער חיפה ניר דוידוביץ' הדף, והכדור עבר ליד הקורה ויצא לקרן.

בדקה ה-19 שחקן בית"ר עידן טל הקשית כדור למגן הימני של בית"ר כריסטיאן אלברס, שמשמונה מטרים נגח מדויק לקורה ופנימה, וקבע 1–0 לזכות בית"ר.

בדקה ה-25 חיפה איבדה כדור קרוב לרחבה שלה, וחלוץ בית"ר ברק יצחקי ניסה לבעוט מ-15 מטרים, והשוער דוידוביץ' קלט.

בדקה ה-34 הרים ליאור רפאלוב קרן, הגנת בית"ר לא הצליחה להרחיק את הכדור, שהגיע לבירם כיאל שבעט חלש, בדרך הכדור פגע באייל גולסה אבל שוער בית"ר קאלה קלט את הכדור.

בדקה ה-38 נקבעה בעיטה חופשית לבית"ר, ברק יצחקי בעט את הכדור מכ-25 מטרים, הכדור היה חזק ודוידוביץ' הדף קרוב אליו, שחקן בית"ר אבירם ברוכיאן השתלט על הריבאונד ובעט חלש אבל מדויק, הכדור התגלגל ונכנס לרשת, ובית"ר עלתה ל־2–0 במשחק.

בדקה ה-39 יניב קטן הרים כדור קצר לרחבה, ואייל גולסה נגח מכ-7 מטרים החוצה.

בדקה ה-43 מגן בית"ר אלירן דנין הוציא כדור רוחב, עמית בן שושן השתלט על הכדור ומסר לברק יצחקי, שמכ-4 מטרים בעט לא טוב, והכדור עבר ליד הקורה והחוצה.

 מחצית שנייה 
בדקה ה-54 השחקן המחליף גוסטבו בוקולי בעט מכ-17 מטרים, אך הכדור נקלט אצל שוער בית"ר קאלה.

בדקה ה-61 בירם כיאל בעט חזק ושטוח, אולם שוער בית"ר קלט שוב את הכדור בבטחה.

בדקה ה-78, מגן בית"ר אלירן דנין הכשיל את מגן מכבי חיפה אייל משומר, וקיבל את הכרטיס הצהוב השני וכרטיס אדום, ובית"ר נשארה ב-10 שחקנים.

בדקה ה-79 כדור ננגח מתחת למשקוף שערו של קאלה, אולם הוא הצליח להדוף אותו לקרן.

בדקה ה-88 בלם בית"ר שמואל קוזוקין הכשיל ברחבה את מגן חיפה פיטר מסיללה, והשופט הורה על בעיטת עונשין לזכות מכבי חיפה, בירם כיאל בעט את הכדור חזק ומכבי חיפה צימקה את התוצאה ל־2–1.

בדקה ה-90+2 בתוך תוספת הזמן, חלוץ חיפה שלומי ארבייטמן, הוריד כדור באמצעות נגיחה ברחבת בית"ר, אולם אף שחקן חיפה לא הצליח להגיע לכדור שהגיע לשוער קאלה. תוצאת המשחק נקבעה ובית"ר זכתה בגביע השביעי בתולדותיה.

 הרכבי הקבוצות 

 שוער 1  טברטקו קאלה  מגן ימני 2 כריסטיאן אלברס  בלם 4 אריק בנדו (קפטן) בלם 5  שמעון גרשוןמגן שמאלי 17 אלירן דנין  קשר 20 עידן ורד  קשר 23 דריו פרננדסקיצוני שמאלי 11 עידן טלקיצוני ימני 8 אבירם ברוכיאן  חלוץ 7 עמית בן שושן  חלוץ 9 ברק יצחקימחליפים:שוער  22 אריאל הרושבלם6 תומר בן-יוסףבלם 12 שמואל קוזוקין  מגן 3 דוד אמסלם   קשר 18 ניר נחום  קשר  21 דן איינבינדרחלוץ  10 טוטו תמוזמאמן: ראובן עטר שוער 1  ניר דוידוביץ' (קפטן)מגן ימני 17 פיטר מסיללהבלם 21 דקל קינןבלם 5 ליאוניד קרופניקמגן שמאלי 3 אלון חרזי  קשר 8 ג'ון קולמה קשר 23 בירם כיאלקשר 15 אייל גולסהקיצוני ימני 20 יניב קטן  קיצוני שמאלי 26 ליאור רפאלוב  חלוץ 9 טמבינקוסי פאנטינימחליפים:שוער  22 אמיר אדרימגן  14 רוני גפנימגן 27 אייל משומר  קשר 7 גוסטבו בוקולי  קשר  18 עמרי אפקחלוץ 19 שלומי ארבייטמן  חלוץ  11  רנספורד אוסיימאמן: אלישע לוי
שופט:
 אלון יפת (שופט ראשי)

עוזרי שופט:
 דני קרסיקוב (קוון)
 אייל חתוכה (קוון)

שופט רביעי:
 מאיר לוי

קישורים חיצוניים
 סיקור המשחק באתר ארכיון ההתאחדות לכדורגל בישראל
 גביע המדינה בכדורגל  08/09, גמר: בית"ר ירושלים - מכבי חיפה 1:2, באתר כאן – תאגיד השידור הישראלי, 26 במאי 2009



 דף המשחק באתר ההיסטוריה של מכבי חיפה

 הערות שוליים 

קטגוריה:משחקי גמר גביע המדינה בכדורגל
קטגוריה:תחרויות כדורגל ב-2009
קטגוריה:בית"ר ירושלים
קטגוריה:מכבי חיפה (כדורגל)
קטגוריה:רמת גן: תחרויות ספורט
קטגוריה:2009 בישראל: כדורגל